Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: a 9/1999. (III. 19.) GM rendelethez
Paragraph Index: 115

b) Az 1. b) ponthoz: ba) A tartalék teljesítmény a szerződés érvénytartamára azonos értékkel köthető le. A fogyasztási helyen vételezett teljesítmény összege a tartalék teljesítmény igénybevétele esetén sem haladhatja meg a szerződésben a fogyasztási helyre üzemszerű vételezésre összesen lekötött teljesítményt [az 1. ba) ponthoz]. bb) A díjszámítás alapja a fogyasztási helyre üzemszerű vételezésre lekötött teljesítmény. Ha a fogyasztási helyre üzemszerű vételezésre lekötött teljesítmény meghaladja a tartalék csatlakozó berendezésen keresztül szolgáltatható rendelkezésre álló teljesítményt, a díj számítási alapja az utóbbi érték [az 1. bc) ponthoz]. bc) A napi időarányos teljesítménydíj számítási alapját a kisegítésre lekötött teljesítmény képezi. A napi időarányos teljesítménydíj — csúcsidei vételezés esetén az éves csúcsidei díj, — csúcsidőn kívüli vételezés esetén az éves csúcsidőn kívüli díj 1/250-ed része. A számítást naptári napok szerint kell végezni úgy, hogy minden megkezdett nap — a díjfizetés szempontjából — egész napnak számít [az 1. bf) ponthoz]. B) Alapdíjas árszabás

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes